cyanic-selkie/wikianc huggingface dataset:
Karlsprisen
Bakgrunn
Diskusjonen om prisens praksis og navn førte også til diskusjon om prisens formål og berettigelse, dette på bakgrunn av de store endringer i den europeiske region siden 1949. Det ble vist til betydningen av Sovjetunionens fall, andre politiske endringer i Øst-Europa og Tysklands gjenforening. Det daværende karlsprisselskapet og byrådet i Aachen ble i 1990 enige om å videreføre prisen. De konstaterte at en omfattende europeisk sammenslutning ikke lengre var utopi og at Europa ville komme til å få en særlig viktig rolle i løsningen av konflikten mellom fattige og rike land (nord-sør konflikten). Arbeidet med å verne miljøet for å opprettholde folkenes livsgrunnlag både i Europa og i en overbefolket verden for øvrig, ble også understreket som stadig viktigere.
Siden 1997 har en egen stiftelse hatt ansvaret for prisen. Prisvinnerne velges av en komité bestående av borgermesteren i Aachen, domprosten i Aachenkatedralen, rektor ved Rheinisch-Westfälische Technische Hochschule, bystyrepartienes gruppeledere, to representanter for Karlsprisstiftelsen og to innvalgte «verdensborgere» som ikke kommer fra byen.
Som en reaksjon på at Henry Kissinger ble tildelt prisen for 1987, ble det i 1988 etablert en konkurrerende pris, Aachener Friedenspreis. Denne prisen har siden blitt delt ut årlig.
Karlsprisens Europaforum
Karlsprisens Europaforum er en konferanse som holdes den siste onsdag før den årlige utdelingen av Karlsprisen Kristi himmelfartsdag. Konferansen ble opprettet i 2006 for å videreutvikle Karlsprisens anseelse og betydning og for å bidra til internasjonal forståelse og videreutvikling av Det europeiske fellesskap.
Karlsprisen for ungdom
Den europeiske karlsprisen for ungdom deles årlig ut i en konkurranse for ungdom mellom 16 og 30 år. Konkurransen dreier seg om hvilke prosjekter som best fremmer europeisk og internasjonal forståelse og dessuten utvikling av en felles følelse av europeisk identitet og integrasjon.
Ungdomsprisen ble utdelt første gang i 2008. Konkurransen og utdelingen skjer i samarbeid mellom Europaparlamentet og Karlspris-stiftelsen.
Prisvinnere
• 1951  Hendrik Brugmans
• 1952  Alcide De Gasperi
• 1957  Paul-Henri Spaak
• 1958  Robert Schuman
• 1959  George Marshall
• 1960  Joseph Bech
• 1961  Walter Hallstein
Hugo de Vries
Hugo (Marie) de Vries (født 16. februar 1848 i Haarlem, Noord-Holland, død 21. mai 1935 i Lunteren, Gelderland) var en nederlandsk biolog, botaniker og genetiker.
Karlsprisen
Prisvinnere
• 1963  Edward Heath
• 1964  Antonio Segni
Hugo de Vries
I 1869, tre år inne i studiet ved Universitetet i Leiden (ned.: Rijksuniversiteit van Leiden) vant han en gullmedalje i en konkurranse utlyst av Riksuniversitetet i Groningen (ned.: Rijksuniversiteit van Groningen) for en oppgave om hvilken innflytelse temperatur har på planters røtter.
Karlsprisen
Prisvinnere
• 1966  Jens Otto Krag
Hugo de Vries
Han var professor i botanikk ved Universitetet i Amsterdam, og i 1900 var han en av tre vitenskapsmenn som publiserte sine funn da Mendels arvelover ble gjenoppdaget. De andre som samtidig oppdaget dette var Carl Correns fra Tyskland og Erich von Tschermak fra Østerrike. Sammen sees disse tre som den moderne genetikkens grunnleggere.
Karlsprisen
Prisvinnere
• 1967  Joseph Luns
Hugo de Vries
Hugo de Vries ble berømt takket være sin mutasjonsteori og begrepene mutasjon og gen som han ga navn til. I begynnelsen kalte han bærerne av arvestoffer pangener etter Charles Darwins pangenesis-teori. Darwins utgangspunkt var at forandringer langsomt finner sted under innflytelse av miljøet. Denne teorien var meget lenge akseptert i Russland. Fra begrepet pangener oppstod begrepet gen.
I 1993 ble 394 brev Hugo de Vries skrev til kollegaen Jan Willem Moll funnet i Groningen, det eldste fra 1872.
Karlsprisen
Prisvinnere
• 1969  EU-kommisjonen
Ignatius Kutu Acheamphong
Ignatius Kutu Acheampong (født 23. september 1931, død 16. juni 1979) var diktator og president i Ghana. Han ledet den 13. januar 1972 et statskupp mot den daværende regjeringen og dens leder Kofi Busia.
Karlsprisen
Prisvinnere
• 1970  François Seydoux de Clausonne
Ignatius Kutu Acheamphong
Acheampong ledet et statskupp for å styrte den demokratisk valgte regjeringen og dets leder Dr. Kofi Busia, den 13. januar 1972. Acheampong ble deretter innsatt som statsoverhode og landets leder- Det var utbredt med anklager om korrupsjon i Ghana under hans ledelse. Acheampong ble avsatt i et statskupp den 5. juli 1978, og han ble etterfulgt av sjefen for forsvarsstaben, general Fred Akuffo. Acheampong ble satt i husarrest etter stataskuppet. Acheampong, ble sammen med flere statsmenn og tidligere høyere offiserer, henrettet ved skyting i juni 1979, etter 4. juni revolusjon som brakte Flight Lieutenant Jerry Rawlings og AFRC til makten. Acheampong var gift med fru Faustina Acheampong. Hans barnebarn er fotballspilleren Charlie Peprah som studerte ved University of Alabama og spilte for NFL.
Hugo de Vries
Tyskland
Det prøyssiske langbruksdepartementet tilbød i 1875 de Vries en stilling som professor ved Landwirtschaftliche Hochschule i Berlin da denne ble opprettet. Han flyttet til Würzburg og begynte å forske på rødkløver (latinsk navn: Trifolium pratense), potet og sukkerroe (latinsk navn: Beta vulgaris). I 1877 ble han ansatt som førsteamanuensis ved Königlichen Vereinigten Friederichs Universiteit i Halle-Wittenberg da høyskolen i Berlin ikke var startet ennå. I Halle-Wittenberg undersøkte han kulturplantenes fysiologi, og da han tiltrådte stillingen, skrev han en avhandling om forskningen han hadde gjort med hensyn til osmose og plasmolyse i plantenes celler. Mindre enn et år etter dette vendte de Vries tilbake til Nederland, der han tiltrådte en stilling som lektor i eksperimentell plantefysiologi ved Universitetet i Amsterdam.
Nederland
I samme år som han tiltrådte stillingen som lektor, ble han promovert til buitengewoon hoogleraar i anatomi og fysiologi. I Nederland angir denne tittelen at professoratet ved et universitet er en bi-stilling mens man har et annet hovederhverv. Temaet ved orasjonen han holdt da han tiltrådte stillingen ved universitetet i Amsterdam i 1878 var Plantenes pust (ned.: De ademhaling der planten). Fra 1880 foreleste han blant annet om planters variabilitet, og i 1881 ble han utnevnt til professor. Som professor foreleste han fortrinnsvis om temaer innen medisin og farmasi.
de Vries arbeidet også ved Hortus botanicus i Amsterdam, fra 1896 som direktør. Under hans styre ble den botaniske hagen utvidet. I 1906 skrev han på fransk en artikkel om Darwins teori og seleksjon innen landbruket ('La theorie darwinienne et la selection en agriculture').
Først i 1918, i sitt syttiende år, gikk de Vries fra aktiv professor over til å være professor emeritus. Avskjedsforelesningen han ga hadde tittelen Fra amøbe til menneske (ned.: Van amoebe tot mensch). Han slo seg så ned i landsbyen Lunteren og arbeidet videre med krysninger av en variant av nattlys, Oenothera erythrosepala (latinsk navn).
Mutasjonsteori
de Vries forsket mye på en variant av nattlys, Oenothera erythrosepala (latinsk navn). Han oppdaget at forandringer inntrådte i større sprang og trodde dette skyldtes mutasjon. Sprangene skyldtes en spesiell paring av kromosomene og rekombinasjon av planten. Ved rekombinasjon fordeles genene fra mor- og far-plantene på nytt. Han tok også generelt sett feil med hensyn til arvelighetslæren ved kryssbestøvende planter, men derimot var han på rett spor i det han skrev om arvelighetslæren for selvbefruktende planter.
Karlsprisen
Prisvinnere
• 1972  Roy Jenkins
• 1973  Salvador de Madariaga
• 1976  Leo Tindemans
• 1977  Walter Scheel
• 1978  Konstantinos Karamanlis
• 1981  Simone Veil
• 1982  Kong Juan Carlos I av Spania
• 1984  Karl Carstens
• 1986  Folket i Luxembourg
• 1988  François Mitterrand og Helmut Kohl
• 1989  Frère Roger
• 1990  Gyula Horn
• 1991  Václav Havel
• 1992  Jacques Delors
• 1993  Felipe González Márquez
• 1994  Gro Harlem Brundtland
• 1995  Franz Vranitzky
• 1996  Dronning Beatrix av Nederland
• 1997  Roman Herzog
• 1998  Bronisław Geremek
• 1999  Tony Blair
• 2001  György Konrád
• 2002  Euroen
• 2004  Pat Cox
• 2004  Ekstraordinær pris til pave Johannes Paul II
• 2006  Jean-Claude Juncker
• 2007  Javier Solana
• 2008  Angela Merkel
• 2009  Andrea Riccardi
• 2010  Donald Tusk
• 2011  Jean-Claude Trichet
• 2012  Wolfgang Schäuble
• 2014  Herman Van Rompuy
• 2015  Martin Schulz
• 2016  Pave Frans
• 2017  Timothy Garton Ash
• 2018  Emmanuel Macron
• 2019  António Guterres
• 2020/21  Klaus Iohannis
• 2022  Svjatlana Tsikhanowskaja, Maryja Kaljesnikava og Vjeranika Tsapkala.
• 2023  Volodymyr Zelenskyj og det ukrainske folket
Aroazes
Aroazes er en kommune i delstaten Piauí i nordøstregionen av Brasil.
Alfred Vaagsvold
Alfred Vaagsvold (født 7. april 1946) er en norsk billedkunstner fra Farsund. I 2000 fikk han Vest-Agder fylkes kulturpris for sitt arbeide som kunstformidler og billedkunstner.
Bioterrorisme
Bioterrorisme er en form for terrorisme som innebærer overlagt utslipp av biologiske agenter. Disse agentene, slik som bakterier, virus eller giftstoffer, kan enten være naturlig eller kunstig fremstilt. Bruk av denne metoden i krigføring kalles biologisk krigføring.
The Edge (artist)
David Howell Evans (født 8. august 1961 i Barking i Essex i England), bedre kjent under kallenavnet The Edge, er gitaristen i det irske rockebandet U2. The Edge er en svært anerkjent gitarist, og han har av Rolling Stone Magazine blitt rangert som tidenes 24. beste gitarist.
Bakgrunn
David Howell Evans ble født i Essex utenfor London av walisiske foreldre. Da han var et år gammel bestemte foreldrene, Gwenda og Garvin Evans, seg for å flytte til Dublin der de har bodd siden. Der vokste han opp sammen med en yngre søster, Gill, og en eldre bror, Dick. Han var en stille gutt som tilbragte mye tid alene, men han var en lysende elev.
U2
Da Larry Mullen hengte opp en lapp der han søkte etter bandmedlemmer til det som senere skulle bli U2, var Dave en av de første som svarte. Han kom til den første øvelsen med sin bror Dick og deres felles venn Adam Clayton. I tillegg til Mullen viste det seg at Dave var den eneste som kunne spille habilt på sin hjemmelagde gitar. Tidlig i bandets historie ble Dave døpt til The Edge av vokalisten Bono. Kallenavnet kom fra hans kantede ansiktstrekk og måten han spilte gitar på.
Sammen med Bono og Mullen ble The Edge med i menigheten Shalom. De var alle på leting etter svar på livet, og snart ble dette et problem for bandet. Spesielt The Edge hadde problemer med å kunne kombinere livet som rocker og livet som god kristen. Kun etter mange diskusjoner med Bono ble han overbevist om å følge hjertet og fortsette i U2.
I 1983 giftet The Edge seg med Aislinn O'Sullivan, som han fikk de tre døtrene Holly (f. 1984), Arran (f. 1985) og Blue Angel (f. 1989) med. Paret ble imidlertid separert i 1990 og ble offisielt skilt i 1996 (da dette ble lovlig i Irland). Han er nå gift med Morleigh Steinberg, som han traff mens hun var magedanser under U2s Zoo TV-turne. Sammen har de en datter, Sian (f. 1997), og en sønn, Levi (f. 1999).
The Edges gitarspill er et av U2s varemerker. Hans rene og klare lyd, gjerne med forsinkelse, er blitt hans lyd. Han blir ofte kalt en antigitarhelt siden han unngår gitarsoloer hvis han kan. The Edge har hatt bakgrunnsvokaler på en rekke U2-sanger. Han hadde hovedstemmen på «Van Diemen's Land» fra Rattle And Hum som han har skrevet selv, og «Numb» fra Zooropa.
Valujki
Valujki (russisk: Валуйки) er en by i Belgorod oblast i Russland. Den ligger ved samløpet av elvene Valuj og Oskol, rundt 120 km øst for Belgorod.
Valujki ble grunnlagt i 1593 som en festning for beskyttelse mot raid fra tatarer.
Demografi
Befolkningsutvikling: ! År || Folketall || Kilde
Arraial
Arraial er en kommune i delstaten Piauí i nordøstregionen av Brasil.
Klinefelters syndrom
Klinefelters syndrom, også kalt 47,XXY syndrom, er en trisomi som nesten utelukkende rammer menn. Denne kromosomfeilen kommer av en ekstra versjon av X-kromosomet. Den normale kjønnskromosomkonfigurasjonen til menn er 46,XY. Hos individer med Klinefelters syndrom gir det ekstra X-kromosomet en ekstra mengde arvemateriale i alle cellene i kroppen. Derfor utvikler personer med 47,XXY seg ikke normalt, og er disponert for en rekke medisinske problemer.
Presentasjon
Det er den ekstra biten med arvemateriale som skaper alle misdannelsene og problemene som er spesifikke for personer med Klinefelters syndrom. Hos menn med 47,XXY er disse misdannelsene av mindre grad, og de aller fleste er velfungerende individer med kun små fysiske og ingen psykisk utviklingshemming. Det mest alvorlige symptomet til Klinefelters syndrom er sterilitet, dårlig eller ingen testikkelfunksjon og lave testosteronverdier. Andre fysiske trekk kan være utvikling av brystvev og et barnlig, ungt utseende. Menn som er rammet er også disponert for brystkreft, åreknuter og diabetes mellitus. Den eneste metoden for å påvist Klinefelters syndrom, er ved genetisk testing.
Statens lærerhøgskole i forming, Oslo
Statens lærerhøgskole i forming, Oslo var en høgskole for husflid og formingslærerutdanning, etablert i Oslo i 1875 under navnet Den kvindelige industriskole i Christiania. Arkitekt var Henrik Thrap-Meyer. Skolen ble i 1994 fusjonert inn i Høgskolen i Oslo, nå Oslomet – storbyuniversitetet.
Skolen var opprinnelig privat, og ble overtatt av staten i 1900 og gitt navnet Statens kvinnelige industriskole i Oslo. Skolen fikk navnet Statens lærerskole i forming, Oslo i 1966, deretter navnet Statens lærerhøgskole i forming, Oslo fra 1981. Begrepet industriskole omfattet det man i dag forstår som håndverk og husflid.
EM i friidrett 1950 – Spydkast kvinner
Spydkast kvinner ved EM i friidrett 1950 i Brussel, Belgia ble arrangert 23. august 1950.
Kirsti Jordet representerte Norge, og kom på 12.-plass.
Finale
23. august
Inger Alver Gløersen
Inger Alver Gløersen (født 15. mai 1892 i Fåberg, død 2. mars 1982 i Borre) var en norsk kunsthistoriker. Hun er kjent for sine bøker om norske kunstnere.
Inger Alver Gløersen var datter av adjunkt Johan Ludvig Alver (1848–97), Amalie Skrams bror, og Isabella Vibe (1870–1937). Selv ble hun gift med Toralf Gløersen.
Faren døde i 1897, da hun var bare fem år gammel, og moren giftet seg igjen med Sigurd Høst. Hun studerte engelsk i England, og flyttet til Canada, hvor hun giftet seg med Toralf Gløersen. Senere vendte hun imidlertid tilbake til Norge, hvor hun kjøpte gården Glenne i Borre i 1923.
På sine eldre dager skrev hun flere bøker om kunstnere, som Edvard Munch og tanten Amalie Skram. Boken om Munch er blitt oversatt til engelsk. Hennes første bok var om Nikolai Astrup (1954).
Carl Wilhelm von Sydow
Carl Wilhelm von Sydow (født 21. desember 1878 i Ryssby i Kronobergs län, død 4. mars 1952) var en svensk professor i folkloristikk.
Karrière
Carl Wilhelm von Sydow tok examen artium i Växjö i 1897 og begynte året etter sine studier ved Lunds universitet. Han disputerte for den filosofiske doktorgraden i 1909 på avhandlingen Två spinnsagor.
Carl Wilhelm von Sydow ble gift med baronesse Greta Rappe. De er foreldrene til den berømte skuespilleren Max von Sydow.
Paradigmeskifte: «Om kulturspridning»
C.W. von Sydow var i sin tid nordens ledende folklorist. I festskriftet som hans nordiske kolleger laget til 50-årsdagen i 1928 omtales han som «den nitiske förkämpen för utforskningen av nordiskt folkminne». Han innførte en lang rekke nye termer, og var både i samtid og lenge i ettertid til enorm inspirasjon for sine fagfrender. De fleste av disse termene var nært knyttet opp mot hans originale, teoretiske vinklinger i synet på de immaterielle kulturtradisjonene. Ganske mange av begrepene vant også straks opptak innenfor det internasjonale forskningsmiljøet og finnes fremdeles i bruk i folkloristikken.
På sitt vis videreførte von Sydow den vitenskapelige arven etter Carl von Linné ved anvende et sett av biologiske forklaringsmåter innenfor kulturvitenskapen. Det mest skjellsettende var utvilsomt begrepet «oikotyp», fordi dette også ble lansert om en ny forklaringsnøkkel til forståelsen av hvordan kulturspredning finner sted. Han førte her an i kritikken mot den finske historisk-geografiske metode, som mente at kulturspredning (diffusjon) skjedde jevnt og mekanisk som ringer i vann ut fra de ulike kultursentra, hvor tradisjonen tapte i innhold og kompleksitet på en måte som var omvendt proporsjonalt med avstanden i tid og rom.
Også von Sydow forutsatte et slikt avstandstap (devolusjon), men støttet seg til en biologisk «frøteori», og benektet at det kunne være mulig å finne noen slik jevn kulturflom i alle retninger ut fra en gitt urtype og en eventuell arkepoets frembringelser. Det var nemlig en kjennsgjerning at mye av middelalderens kulturspredning fulgte pilegrimsleden og at det var store geografiske hopp i forekomsten av de enkelte kulturelementer. Dermed mente von Sydow at diffusjonen skjedde slik som ved spredning av frø; at svært meget falt på steingrunn og kun noen ganske få falt i god jord. De kulturelementer som fikk opptak i en ny kultur opplevde dette fordi omgivelsene var gunstige. Det nye kulturellementet ville således inngå i et samspill med allerede eksisterende tradisjon og utvikle særformer (oikotyper). Den nye oppfattelsen av kulturspredning førte til et rent paradigmeskifte i fagets dominerende metode, den finske historisk-geografiske metoden. Også fra Russland kom det omtrent samtidig (1928) et kraftig angrep på finnenes vitenskapelige syn på eventyrene. Det var strukturalisten til Vladimir Propp, hvis teorier på grunn av revolusjonen ikke ble virkelig kjent i den vestlige verden før i 1958. Mens også Propps syn var preget den oppfattelsen at traderingen av kultur over tid virket nedbrytende (devolusjonistisk), var von Sydow den første som så at omgivelsene og tradisjonsmiljøet tilførte tradisjonen noe nytt, en egen koloritt. Det mer positive synet på den muntlige kulturspredningen hos von Sydow ble videreført i svært ulike retninger gjennom ungareren Gyula Ortutay i en påsvisning av kommunismens grobunn for ny folklore, med tilsvarende anklager mot kapitalismen for å virke ødeleggende på folkediktning og folkelig krativitet. Amerikaneren Alan Dundes svarte med å gi æren for ny utvikling av folkloren til den enkelte, skapende tradisjonsbærer, og franskmannen Claude Lévi-Strauss, som fullstendig benektet tilstedeværelsen av nedbrytende faktorer, og heller valgte å fokusere på erkjennelsen av myter fremfor noen direkte gjenfortellingen av myter. Hos Lévi-Strauss er en myte intakt så lenge den er virksom innenfor samfunnets verdier og normer. Ved paradigmatisk lesning kan ikke myten synges i stykker så lenge dens logikk kan føles. Oidipusmyten virker eksempelvis mot incest så lenge seksuelle relasjoner mellom mor og sønn ikke blir tolerert av samfunnet. I det hele tatt førte von Sydows vitenskap til at det ble rokket ved de inngrodde ideer om at devolusjonen var en naturlig følge av kulturell overføring (tradering). Nyorienteringen førte også til at diskusjonen om muligheter for polygenese igjen ble aktualisert. Menneskehjernens ens måte å bearbeide inntrykk åpnet for at likeartet kulturuttrykk kunne oppstå alene av den menneskelige psyke på steder hvor det ikke var mulig å påvise noen former for kulturell kontakt.
Assunção do Piauí
Assunção do Piauí er en kommune i delstaten Piauí i nordøstregionen av Brasil.
Mitch Seavey
Mitch Seavey (født i Minnesota, USA) er en amerikansk hundekjører fra Alaska, USA.
Seavey flyttet med familien sin til Alaska i 1963. Året etter startet han med hundekjøring, og han deltok for første gang i hundesledeløpet Iditarod i 1982. Hans neste deltakelse i Iditarod skjedde i 1995, og han vant løpet i 2004.
Faren Dan Seavey deltok i Iditarod i 1973, og tre av sønnene hans har også gjennomført hundesledeløpet.
Anti-Masonic Party
Anti-Masonic Party var et politisk parti i USA på 1800-tallet. Det var sterkt imot frimureri, og ble grunnlagt som et ensaksparti, men med ambisjoner om å bli et stort parti.
Partiet varte bare i ti år, men det introduserte flere viktige innovasjoner i USAs politikk, blant annet nominasjonskongresser og partiplatformer.
Pierre Trudeau
Sønnen Justin Trudeau ble statsminister i 2015.
Bakgrunn og utdanning
Han var sønn av Grace (av skotsk og fransk herkomst) og Charles-Emile Trudeau (sønn av franskspråklige bønder i Québec). Faren var jurist og forretningsmann.
Familien snakket mest fransk hjemme, men de brukte også engelsk. Han gikk på en videregående skole drevet av jesuitter og var ferdig utdannet jurist i 1943 (han tjenestegjorde ikke under andre verdenskrig), og tok etter et par års yrkespraksis studerte han politisk økonomi ved Harvard og deretter ved Institut d'études politiques de Paris i Paris. Deretter var han periode ved London School of Economics under professor Harold Laski, ifølge Trudeau selv var det i London has politisk ideer ble utviklet. Han reiste fra 1948 rundt i verden angivelig for å drive forskning til en doktoravhandling. Han ble blant annet arrestert i Jerusalem (på arabisk side) mistenkt for å være israelsk spion, og ble anholdt da han krysset den nye grensen mellom India og Pakistan i 1949. Trudeau befant seg i Kina i 1949 under revolusjonen der. Fordi han hadde vært i Moskva i 1950 ble han mistenkt for å være kommunist og satt på liste over personer som skulle nektes innreise til USA. I 1961 begynte han å undervise ved Université de Montréal.
Ekteskap og etterkommere
Trudeau var ugift da han ble statsminister i 1968. Han hadde trolig et forhold til Barbra Streisand omkring 1970. Kanadierne ble overrasket da det i 1971 ble kjent at han i hemmelighet hadde giftet seg med den nesten 30 år yngre Margaret Sinclair (født 1948 og bare fylt 21 år før bryllypet). De hadde stevnemøte første gang i 1969 da hun var under 21 år. Trudeau så Margaret Sinclair første gang mens de var på ferie på Tahiti i 1967.
Hun er datter av den kanadiske politikeren James Sinclair (liberal) som var medlem av Canadas parlament i omkring 20 år og fiskeriminister fem år. Hun konverterte og ble katolikk som Trudeau før bryllupet. Hennes offentlig kjente besøk på nattklubber og vennskap med rockestjerner som Mick Jagger og Ron Wood var ofte pinlig for Trudeau. De ble separert i 1977 og han ble på nytt far i 1991. Han hadde trolig forhold til Margot Kidder og til Kim Cattrall. Den yngste sønnen Michel omkom i et snøskred i British Columbia i 1998. Sønnen Justin Trudeau er statsminister i Canada fra 2015. Justin ble kjent for sin minnetale under farens gravferd i 2000.
Politikk
Trudeau regnes som en av Canadas mest kontroversielle politikere. Han var en fargerik, uforutsigbar og til dels arrogant person med en stil som var uvant i landet. Trudeau ble beundret for sitt intellekt og sine retoriske evner. Forholdet til USA og mellom hovedstaden Ottawa og provinsene ble forverret under Trudeau. Han pleide vennskapelig kontakt med Cubas leder Fidel Castro. Trudeau var en «disippel» av jusprofessor F.R. Scott, de to hadde blant annet samarbeidet faglig på 1950-tallet.
Trudeau skal ha satt seg inn i og praktisert Marshall McLuhans teorier, særlig ideen om å «bære en maske» i offentligheten. Da han på 1950-tallet kom hjem fra sin lange reise bestemte han seg for å arbeide for en demokratisk revolusjon i Quebec som hadde blitt styrt av Maurice Duplessis og lokale kirkeledere i lang tid. I 1965 gikk han inn i det liberale partiet og ble valgt inn i House of Commons, og ble justisminister i Lester Pearsons regjering i 1967. Som justisminister arbeidet Trudeau for strengere våpenkontroll, utvidelse av velferdsordninger og liberalisering på områder som abort, skilsmisse og homoseksualitet. Tre dager etter at han ble statsminister oppløste han parlamentet og skrev ut nyvalg.
Han tilhørte den franskspråklige minoriteten i landet, men støttet ikke den franskspråklige provinsen Quebecs krav om selvstendighet. Trudeau arbeidet for et tospråklig og forent Canada. Han selv behersket både engelsk og fransk. Under Trudeau ble Canada offisielt tospråklig og han fikk fremstående personer fra Quebec inn i den føderale administrasjonen. Befolkningen i Quebec hadde blandede følelser for Trudeau, men oppnådde etter hvert bred støtte i provinsen.
Under oktoberkrisen i 1970 erklærte han unntakstilstand (i henhold til «war measures act»), som tidligere bare brukt i forbindelse med de verdenskrigene. «Just watch me» svarte han på spørsmålet om hvor langt han ville gå under krisen. Tiltakene under unntakstilstanden var kontroversielle (blant annet ble 400 personer arresterte og fengslet uten tiltale eller dom), men fikk også bred støtte i befolkningen. Terrorismen i Quebec forsvant stort sett etter oktoberkrisen.
Trudeau utviklet det moderne Canada blant annet ved å svekke forbindelsen til Storbritannia og bringe statsforfatningen under canadisk kontroll. Han arbeidet for atomnedrustning og anerkjente Folkerepublikken Kina før USA. Han mente NATO burde forlate sin "first-strike" atomvåpenstrategi, og ble avfeid som naiv av Ronald Reagan. Trudeau forsøkte å begrense utenlandske forretningsvirksomhet i landet. I 1982 fikk Canada full uavhengighet fra Storbritannia.
Margot Kidder skal ha påvirket Trudeau til det globale fredsinitativet i den siste perioden som statsminister.
Han var tidlig i perioden som statsminister kjent for sine raseriutbrudd blant annet overfor journalister og demonstranter. Trudeau var kjent for sine mange kvinner. Privat var han disiplinert blant annet ved å holde seg i form.
Alderdom og død
Etter at han gikk av som statsminister flyttet han til Montreal og trakk seg tilbake fra offentligheten. Han led av parkinsons sykdom de siste årene.
Ved gravferden i 2000 var Jimmy Carter, Aga Khan, Fidel Castro og Leonard Cohen «honorære kistebærere», mens selve kisten ble båret av Royal Canadian Mounted Police. Cohen og Trudeau var gamle venner. Cohens «Readings to the Prime Minister» er ledsaget av Cohens egen tegning av Trudeau i Book of Longing.
Montréal internasjonale flyplass bærer Trudeaus navn.
Strukturgeologi
Strukturgeologi er studiet av tredimensjonal fordeling av bergarter og deres planare eller foldede overflater, og deres tekstur.
Strukturgeologi er et fagfelt innen geologi som omhandler geologiske prosesser der en kraft resulterer i transformasjon av form, arrangement eller intern fabric av bergart til en annen form, arrangement eller tekstur. Petroleum strukturgeologer kan tolke bassengmodeller ved hjelp av flere teknikker. Disse teknikker omfatter tolkning av overflatedata, brønndata, fysiske målinger og seismiske data. Mange strukturgeologer bruker 2D/3D geologisk modellering programvare for å integrere disse datasettene.
Strøk og fall
Helningen til et plan måles ved strøk og fall. Foldeaksefall måles i fall og fallretning. Orientering til foldeakse måles i strøk og fall eller fall og fallretning.
Lineasjon måles ved fall og fallretning, hvis mulig.
Herb McKenley
Herbert «Herb» Henry McKenley (født 10. juli 1922 i Clarendon prestegjeld på Jamaica, død 26. november 2007 i Kingston på Jamaica) var en jamaicansk friidrettsutøver som deltok i de olympiske leker 1948 i London og 1952 i Helsingfors.
McKenley vant en sølvmedalje i friidrett under Sommer-OL 1948 i London. Han kom på andreplass på 400 meter bak sin landsmann Arthur Wint.
Fire år senere, under Sommer-OL 1952 i Helsingfors ble han olympisk mester, han var med på Jamaicas lag som vant 4 x 100 meter stafett på ny verdensrekord 3.03,9 et tiendedels sekund foran USA. De andre på laget var Leslie Laing, Arthur Wint og George Rhoden. McKenley kom på andreplass på både 100- og 400 meter.
McKenley har mottatt Fortjenstordenen og Jamaicaordenen.
Det internasjonale fonetiske alfabetet
Det internasjonale fonetiske alfabetet (IFA; engelsk: International Phonetic Alphabet, forkortes uoffisielt til IPA) er et fonetisk alfabet som lingvister bruker til å representere språklyder.
Symbolene som har blitt valgt til IPA kommer stort sett fra det greske og det latinske alfabetet, eller er modifikasjoner av greske eller latinske bokstaver. Noen symboler stammer også fra latinsk tegnsetting, slik som den glottale plosiven (opprinnelig en apostrof, men senere gitt form som et slags spørsmålstegn), og ett,, ble inspirert av den arabiske bokstaven <ﻉ> 'ain.
Lydverdien av konsonantene som er tatt fra det latinske alfabetet svarer til bruken i fransk og italiensk, men ligger også nær opp til bruken i andre europeiske språk. ,, , (hard) , , , , , (ustemt) , , ,. Engelsk uttale ligger til grunn for, , og
De andre symbolene fra det latinske alfabetet,, , , , , og , svarer til uttalen disse bokstavene representerer i forskjellige andre språk. har den slaviske og germanske uttalen av <j> og engelsk y i yoke; har den skandinaviske og gammelengelske uttalen: finsk y, tysk y eller ü, fransk u, nederlandsk u.
Ikke-pulmoniske konsonanter
Ikke-pulmoniske konsonanter er konsonanter som ikke blir uttalt med lungene. De tre hovedkategoriene av ikke-pulmoniske konsonanter er klikkonsonanter, implosive konsonanter og ejektive konsonanter.
Suprasegmentale diakritika
Suprasegmentale diakritika er tegn som brukes for å angi trykk, tonelag og lengde på vokaler og konsonanter.
Larry Mullen
Larry Mullen jr., døpenavn Laurence Joseph Mullen jr., (født 31. oktober 1961) er trommeslageren i det irske rockebandet U2.
Musiker
Før han dannet U2, spilte han i Post-Office Workers Union Band og The Artane Boys' Band. I 1978 døde moren hans i en bilulykke, og det var Bono, som selv hadde mistet sin mor, som hjalp han gjennom sorgen. Det var først etter at U2 slo gjennom at han la «jr.» til navnet sitt, siden alle skattekravene hans ble sendt til faren.
Mullen ville egentlig være leder i bandet han dannet i 1976, men han ga fort opp denne drømmen da han så hvor karismatisk Bono var.
I tillegg til U2 har Mullen spilt trommer for artister som Nanci Griffith, Daniel Lanois, Emmylou Harris, Robbie Robertson, Paul Brady og B.B. King. I tillegg har han co-skrevet landslagssangen til det irske fotballandslaget under fotball VM i 1990, «Put 'Em Under Preasure». Han spilte også inn filmmusikken til Mission: Impossible-filmen i 1996 sammen med Adam Clayton.
Han har vært sammen med Ann Acheson i over 20 år, og sammen har de barna Aaron Elvis (født 1995), Ava (født 1998) og Ezra (født 2001).
Delias aganippe
Delias aganippe  er en dagaktiv sommerfugl i gruppen hvitvinger.
Delias aganippe finnes i Australia.
Utseende
Sommerfuglene skiller seg fra de fleste andre insektene ved at munnen ikke har kjever og lepper, men en lang sugesnabel (proboscis) mellom palpene. Den er rullet opp i en spiral, mellom palpene, under hodet, når den ikke er i bruk. Antennene er trådformet og består av sylindriske ganske like ledd. Antenneklubben er flat eller skålformet slik som hos alle dagsommerfuglene. På beina finnes også sanseorgan som gir informasjon om hva sommerfuglen sitter på. Hunner bruker disse sansene for å finne riktig næringsplante, hvor den kan legge sine egg. Kroppen har et ytre skjelett (hudplater) som holder de bløte indre organer på plass. Det ytre hudskjelettet er bygd opp for det meste av kitin.
Bakkroppens indre organer består av fordøyelsesorganer, forplantningsorganer og åndedrett. Åndedrettet hos sommerfugler foregår ikke ved lunger, men ved at luft hentes inn og ut av kroppen gjennom små hull i hudskjelettet (spirakler). I kroppen er det et svært finmasket system av trakéer som leder oksygenet til kroppens vitale deler. En blodvæske som sirkulerer i kroppen, pumpes rundt av et avlangt rørformet hjerte. Brystpartiet består for det meste av vingenes muskulatur. Sanseorganer, for syn, smak og lukt er stort sett plassert i hodet. Nervesystemet består av en bukmarg med to nervestrenger og én nerveknute (ganglion) i hvert kroppssegment. Den første nerveknuten, som ligger foran munnåpningen, er spesielt stor og omtales som hjerne.
Larven har generelt tykk hud og er ganske hardføre. Hodet, brystet og bakkroppen er sammenvokst uten noen oppdeling.
Larvens hode består av en hard hodekapsel med noen punktøyne. Under øynene er det noe små antenner larven bruker til å finne riktig føde. Like bak hodet er bryststykket, som består av tre sammenvokste ledd, Bryststykket har tre par bein. Lengre bak har larvene noen bukføtter, som ikke er egentlige bein, men utvekster larven kan bruke til å holde seg fast. Lengst bak har den en analfot. Larvens bakkropp består nesten bare av fordøyelsessystemet. Dette er ganske kort og mye av maten larven spiser passerer før all næringen er tatt opp. Avføringen kommer ut som små kuler helt bakerst på kroppen.
Larvene ånder gjennom traké-åpninger i hudskjelettet (spirakler), langs kroppens sider.
Puppen er plassert stående eller oppreist, og er festet i anal-enden mot underlaget. Den holdes oppe ved et magebelte av spinntråder. Den har én spiss i hodeenden, ikke to som hos svalestjerter.
Levevis
Om natten og i overskyet vær hviler sommerfuglen. Vingene holdes sammenlagt opp og ut fra kroppen, noe som gir sommerfuglen en viss kamuflasje og beskyttelse. De voksne lever av nektar de suger opp fra blomstene på ulike planter (urter). Sugesnabelen, på hodets underside, gir sommerfuglen mulighet til å nå inn i dype blomster for å suge til seg nektar. Sugesnabelen gjør at sommerfugler er avhengig av flytende føde.
Paringen skjer ved sammenkobling mellom de to kjønnene. Eggene legges direkte på næringsplanten.
Larven er radikalt forskjellige fra de voksne, både i levevis og i kroppsbygning. Den lever som plantespiser på noen planter i slektene Amyema, Exocarpos og Santalum .
Larvens kroppstemperatur er mellom 35 og 38 grader C°. Ved lavere temperatur blir larven inaktiv. Derfor krever larver hos dagsommerfugler gjerne sollys for å være aktive. Om det blir for varmt regulerer larven temperaturen ved å oppsøke skygge.
Delias aganippe tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Mellom larvestadiet og det voksne stadiet er et puppestadium, en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med et hardt skall. Når skallet er hardt begynner omdanningen fra larve til den voksne (imago) sommerfuglen. De indre organer brytes i varierende grad ned til en cellemasse. En omorganisering skjer og dyret bygges opp igjen.
Systematisk inndeling
Papilio aganippe
Nymphetamine
Nymphetamine er det sjette studioalbumet til det britiske metal-bandet Cradle of Filth. Det ble utgitt 28. september 2004 og er album-debuten til gitaristen James Mcilroy, under pseudonymet «Germs Warfare».
Historie
Tittelen er en portmanteau av «nymfoman» og «amfetamin», og Dani Filth forklarte at selve tittelsporet er en referanse til «en narkotika-lignende avhengighet til denne kvinnen, som med sine svikefulle vampyr-kvaliteter bokstavelig talt bringer sin elsker tilbake fra kanten av sin spirituelle grav, bare for å begrave han enda dypere på et øyeblikks innfall. Albumet er skrevet i samme stil som Edgar Allan Poe s arbeider og etterlater en i troen på at, til tross for karakterens indre lidelser, så er han egentlig en velkommen underdanig som villig nyter de grusomme høyder og daler i sitt forhold til denne forførende, uanstendige og nedvurderende succubus». Albumet ble i 2005 nominert til en Grammy i kategorien «Best Metal Performance» og forekommer to ganger på albumet, først i en tredelt, ni minutter lang versjon - «Nymphetamine (Overdose)» – og så igjen i en fem minutters versjon – «Nymphetamine Fix» – som et bonusspor. En video ble utgitt for «Fix»-versjonen, og dette sporet finnes også på soundtracket til filmen Resident Evil: Apocalypse (uten suffikset).
«Coffin Fodder» nevnes i episode fire av den britiske komedien The IT Crowd. «Swansong for a Raven» er en oppfølger til sangen «Her Ghost in the Fog» fra albumet Midian. Albumet inneholder gjesteopptredener av den tidligere Theatre Of Tragedy- og nåværende Leaves' Eyes-vokalisten Liv Kristine og av Doug Bradley, som spilte cenobite Pinhead i Hellraiser-serien og som også bidro på Midian. Det ble gjenutgitt som en «special edition» i 2005 med en ekstra disk inneholdende to nye sanger, en alternativ versjon av tittelsporet, tre coverversjoner og en CD-ROM av promovideoen «Nymphetamine».
Eugène Charles Catalan
Eugène Charles Catalan (født 30. mai 1814 i Brugge, død 14. februar 1894) var en belgisk matematiker.
Catalan ble født i Belgia, men studerte matematikk ved École polytechnique i Paris, hvor han møtte Joseph Liouville. I 1834 ble han utvist fra universitetet, og han flyttet da til Châlons-sur-Marne hvor han fikk en stilling. Med støtte fra Liouville dro han i 1838 tilbake til École polytechnique for å undervise i deskriptiv geometri.
Catalan arbeidet med kjedebrøker, deskriptiv geometri, tallteori og kombinatorikk. Han formulerte Catalans formodning i 1844, som først ble bevist av Preda Mih& i 2002. Han introduserte også Catalan-tallene for å løse et matematisk problem.
Pascal Couchepin
Pascal Couchepin (født 5. april 1942) er sveitsisk politiker og medlem av Forbundsrådet (Bundesrat), Sveits' regjering. Han har vært i regjeringen siden 1998. Han er hjemmehørende i Martigny i kanton Valais (tysk: Wallis) og representerer Freisinnig-demokratische Partei der Schweiz (FDP).
Han har vært innenriksminister fra 2003.
Magdalena Forsberg
Magdalena «Magda» Forsberg (født Wallin 25. juli 1967 i Örnsköldsvik) er en svensk tidligere skiskytter. Som aktiv deltok hun først på det svenske landslaget i langrenn før hun i 1993, som sin mann Henrik Forsberg gikk over til skiskyting.
Hun vant sine to første verdensmesterskapstitler i 1997, på 15 km individuelt og i 10 km jaktstart. Frem til 2002 vant hun ytterligere fire titler. Den totale medaljehøsten fra verdensmesterskapene ble seks gull-, to sølv- og tre bronsemedaljer.
Forsberg var enda mer dominerende i verdenscupen, som hun vant sammenlagt hele seks år på rad, med 42 seire i enkeltrenn. I olympisk sammenheng lyktes aldri Magdalena Forsberg i samme grad. Hun fikk sine beste resultater i OL i Salt Lake City 2002 med to bronsemedaljer. Hun har blitt tildelt Radiosportens Jerringpris hele fire ganger, 1997, 1998, 2000 og 2001, som er rekorden for en svensk idrettsutøver.
Internasjonale skiskytingsresultater
Alle resultatene har International Biathlon Union som kilde.
Olympiske leker
2 medaljer (2 bronse)
Individuelle seire
42 seire (7 normal, 13 sprint, 19 jaktstart, 3 fellesstart)
Stiklestad Nasjonale Kultursenter
I SNK inngår middelaldergården Stiklastadir, folkemuseum, den årlige friluftsforestillingen Spelet om Heilag Olav, utstillinger, Olsokdagene på Stiklestad og kulturhusvirksomhet.
Organisasjon
Stiklestad Nasjonale Kultursenter er organisert som et aksjeselskap hvor Verdal kommune og Nord-Trøndelag fylkeskommune eier 50 prosent av aksjene hver.
SNK har ansvaret for den konsoliderte museumsenheten sør i Nord-Trøndelag. i tillegg til SNK består den av Stjørdal Museum Værnes, Levanger Fotomuseum, Nils Aas Kunstverksted og Egge Museum.
Stiklestad Hotell er samlokalisert med Kultursenteret og er et datterselskap av SNK.
Middelaldergården Stiklastadir
Middelaldergården Stiklastadir er en del av Stiklestad Nasjonale Kultursenter. Gården består av et langhus, smie, stavline og noen andre små lagerhus.
Langhuset sto ferdig i 2009 og er en konstruksjon av et langhus slik det kunne ha sett ut i slutten av vikingtid. Det består av en gildehall med plass til 100 gjester og en boligdel med sengeplass til 30 personer. Langhuset er 36 meter langt og åtte meter på det bredeste.
I perioden 2013 til 2015 bygges et middelaldersk gjesteloft. På middelaldergårder ble disse brukt som forsamlings- (2. etg), lager- og overnattingslokale. Loftet blir bygget med utgangspunkt i middelalderloft som enda eksisterer. Gjesteloftet blir laftet i teknikken finndalslaft.
Folkemuseet
Folkemuseet på Stiklestad består av vel 30 bygninger, de fleste er fra 17- og 1800-tallet. Museet har også bortimot 30 000 gjenstander og foto, noen fins i bygningene, men de fleste er oppbevart i magasin. Museet har også et samarbeid med Vegvesenet om ei veghistorisk utstilling, den står i telthuset.
Museet ble stiftet i 1927. Like etter ble de første bygningene satt opp på den første tomta som museet eide, på Verdølatun ved Bakketun i Verdal. Da Verdal kommune kjøpte tomt til stemneplass for «Spelet om Heilag Olav» på Stiklestad i 1951, fikk museet tomt like ved. Senere ble bygningene flyttet fra Verdølatun til Stiklestad og gradvis ble museet utvikla til det omfanget det har i dag.
De fleste bygningene og gjenstandene dokumenterer det gamle bondesamfunnet i Verdal og bygdene omkring. Molåna viser hvordan hovedbygningen på en større gård kunne se ut. Almoåsstuggu representerer det store mellomskiktet av bønder, og på husmannsplassen kan vi ane noe om levevilkår for husmenn og husmannsfamilier mot slutten av 1800-tallet.
32. serierunde i Premier League 2006/07
32. serierunde i Premier League 2006/07 begynte langfredag en 6. april med Manchester City – Charlton Athletic og ble avslutta dagen etter med Portsmouth FC hjemme mot Manchester United klokka 18:15.
Joule
Joule er én av flere avledete SI-enheter for måling av energi. Joule uttales jul på norsk og dʒuːl på engelsk. Symbolet for joule er J. Enheten er oppkalt etter den engelske fysikeren James Prescott Joule (1818–1889) og kan blant andre defineres ved hjelp av de grunnleggende enhetene meter, sekund og kilogram som
1 joule er den energimengden som kreves for å flytte noe mot en kraft på 1 newton over en distanse på 1 m. Den samme energien frigis hvis punktet flyttes 1 m i kraftens retning. Det er også lik den energien som avgis av 1 watt effekt i løpet av 1 sekund, med betegnelsen 1 W⋅s eller ett wattsekund.
1 Nm er også betegnelsen for et dreiemoment som har kraften 1 N i avstanden 1 m fra dreiepunktet. Tilsvarende er kraften for det samme dreiemomentet 10 N i avstanden 10 cm og 0.5 N i 2 meters avstand. Dette momentet uttrykker kun en kraft i en gitt avstand fra dreiepunktet og uttrykker uttrykkelig ikke energi. Årsaken til at Nm både kan uttrykke energi, og kraft (som funksjon av avstand) er at kraften og avstanden har sammenfallende retninger for energimålet, men er ortogonale (måles tvers (90 grader) på hverandre) for dreiemomentet. Dette avsnittet tjener kun til forklaring og hører ellers ikke til under oppslagsordet joule.
Eksempler
En joule er lik:
Kilowattime som alternativ måleenhet
I praksis vil måling av energimengder ofte ta utgangspunkt i hvilken effekt energien omsettes med, over en gitt tid. Effekt (målt i watt) er et mål for den energimengden som omsettes per tidsenhet. Omvendt kan energi dermed også uttrykkes matematisk som produktet av effekt og tid. Uttrykt i SI-systemet betyr det at 1 J er det samme som 1 W⋅s. Man skalerer i praksis ofte enhetene med passende prefikser som med kilowattime, der 1 kilowattime = 3,6 megajoule (MJ) = 3 600 000 joule, altså wattsekunder (1000 Watt x 60 sek/min x 60 min/time x 1 time).
Micheline Calmy-Rey
Micheline Calmy-Rey (født 8. juli 1945 i Sion) er en sveitsisk politiker (Sozialdemokratische Partei der Schweiz), som i 2007 og 2011 var forbundspresident i Sveits.
Calmy-Rey var medlem av Forbundsrådet (Bundesrat), Sveits' regjering fra 2002 til 2011, og utenriksminister fra 2003.
Hun er hjemmehørende i Chermignon i kantonen Wallis.
Avelino Lopes
Avelino Lopes er en kommune i delstaten Piauí i nordøstregionen av Brasil.
Bruno Conti
Bruno Conti (født 13. mars 1955 i Nettuno) er en italiensk tidligere fotballspiller, senere trener for Serie A-klubben AS Roma (fra 14. mars 2005 til 30. juni 2005.
Conti spilte på som vant VM 1982. Han fikk en avgjørende rolle i finalen, selv om han ble tildelt gult kort etter 31 minutter. Han var først sentral ved Italias andre mål, som ble scoret av Marco Tardelli. Han var også mannen bak lagets tredje mål, da han avanserte fra midtstreken og sentret til en fri Alessandro Altobelli etter 81 minutter. Italia vant kampen 3-1.
I løpet av karrieren spilte Conti for AS Roma fra 1973 til 1980, og vant ligaen i 1983 og cupmesterskapet fire ganger.
Ingrid Bjerkås’ plass (Oslo)
Ingrid Bjerkås' plass er en plass i Bydel Grünerløkka i Oslo.
Plassen ligger mellom Jakob kirke, Torggata og Hausmanns gate, og består av en plen og høye trær.
Plassen er oppkalt etter Ingrid Bjerkås, Norges første kvinnelige prest.
Plassnavnet blei vedtatt av Grünerløkka bydelsutvalg 14. april 2011 som del av en pakke for å øke antall veier/plasser oppkalt etter kvinner.
Fylkesvei 1926
Fylkesvei 1926 går mellom Åbråten og Løkker i Nord-Odal.
Linxi
Linxi kan bære:
Verdensmesterskapet i terrengløp
Verdensmesterskapet i terrengløp ble arrangert første gang i 1973 i Waregem, og arrangeres annenhvert år (hvert år før 2011). Mesterskapet arrangeres av Det internasjonale friidrettsforbundet (IAAF) og det arrangeres junior-VM i samme mesterskap. Det løpes ett terrengløp for kvinner, og ett for menn, samt ett lagløp for begge kjønn.
Grøsser
Grøsser kan vise til:
Baixa Grande do Ribeiro
Baixa Grande do Ribeiro er en kommune i delstaten Piauí i nordøstregionen av Brasil.